יונתן גולד

יונתן גולד (נולד ב-1972) הוא צייר ישראלי, המתגורר ויוצר בתל אביב. היצירה של גולד משקפת נקודת מבט עכשווית ביחס לציור המודרני ובמיוחד ביחס לציור הישראלי<ref name=":6" />, והיא מרבה לעסוק בסיטואציה החברתית, למשל ביחס בין היחיד לקבוצה<ref></ref>, בין נשים לגברים ובין הצייר לצופה<ref name=":0" />.

== ביוגרפיה ==
גולד גדל בקיבוץ אפק, ובגיל 16 עזב את מסגרת החינוך הפורמלית ועבר ללמוד אמנות בתוכנית לבני נוער במכללת תל חי. מאוחר יותר, בין השנים 1992–1995, עבד עם בני נוער במסגרות שונות. במהלך תקופה זו זכה בתחרות ליוצרים צעירים בתחומי האמנויות הפלסטיות, שמקיים מוזיאון הכט<ref>יונתן גולד ואסי משולם – בין אתוס למיתוס, מוזיאון הכט. </ref>.

בשנת 1995 עזב גולד את הקיבוץ ועבר להתגורר בתל אביב, שם הציג תערוכת יחיד ראשונה (2001, "טיפוסים אידיאליים", גלריה רוזנפלד)<ref></ref><ref name=":5"></ref>. בשנת 2001 נסע לאמסטרדם, הולנד, ללמוד ב-The Rijksakademie van beeldende kunsten, ולאחר שסיים את לימודיו עבר לברלין, גרמניה, שם המשיך ליצור ולהציג. בשנת 2007 שב לישראל ומאז הוא יוצר בתל אביב ומתגורר בה עם בת זוגו ושתי בנותיהם.

== יצירה ==
גולד עוסק בסיטואציה החברתית, למשל ביצירה "משמר הלילה". יצירה זו הוצגה בתערוכה "לינה משותפת: קבוצה ובקיבוץ בתודעה הישראלית" (2005, ביתן הלנה רובינשטיין לאמנות בת זמננו) ותוארה כ"מקרינה דממה והקפאה"<ref></ref>.

בתערוכה "רחף", (2010, גלריית אלון שגב) גולד הציג נקודת מבט על "התופעות המקומיות שבאות לידי ביטוי בארכיטקטורה ובמרחב הציבורי"<ref></ref>. הציורים בתערוכה זו מציגים מבנים קנונים על צוקים או הרים, המרחפים בחלל ומשרים אוירה אפוקליפטית.
גולד מציג נקודת מבט ביחס לציור הישראלי, למשל בהקשר של זיקה בין אנשים לחפצים. בשנת 2013 יצר גולד סדרת ציורי דליים המתייחסת לציור "מים" (1961) של שלום סבא. סבא מתואר כמי שצייר דברים בהקשר השימושיות האנושית וכמי שביקש ליצור ברית באמצעים גרפיים בין אנשים לחפצים. האוצר יהושע סיימון מתאר את גולד כמי שמעביר את הניסיון הזה "למציאות שבה השאלה ביחס לקונקרטיות החפץ מוטלת בספק"<ref name=":6" /><ref></ref>.
בתערוכה "הילדים רוצים קומוניזם" (2016, מוזיאון בת ים לאמנות) יצר גולד ציור קיר ענק (180X500 ס"מ) אשר תיאר תור ארוך של אנשים<ref name=":1">2016, "הילדים רוצים קומוניזם", מובי – מוזאוני בת ים</ref>. לדבריו של גולד "הרעיון לציור עלה לי בזמן שהייתי ביוון בזמן המשבר עם היורו, ישבתי והתבוננתי בתור ארוך של אנשים לכספומט, המראה הזכיר לי סיפורים על תורים מזמנים אחרים"<ref></ref>.

בתערוכה "ועדת קבלה" (2019, גלריית המדרשה) היצירה המרכזית מתארת דמויות יושבות מאחורי שולחן, כוועדה שחבריה עסוקים בעניינים אחרים. ביצירה זו גולד משתמש בעירום ככלי לביטוי יחסי הכוחות בסיטואציה החברתית. הדמויות, בחלקן המצויר מתחת לשולחן, ערומות כדי "... להדגיש את הדברים שבדרך כלל עושים מתחת לשולחן, כשבטוחים שאף אחד לא רואה..."<ref name=":0"></ref>. גולד משתמש בעירום גם במערכת היחסים עם הצופים. בתשובה לשאלה "אז למה העירום?" השיב: "בין גבר עירום ואישה עירומה תמיד ייווצר מתח, זה תמיד ייצר אצלנו ציפיות"<ref name=":0" />.

העיסוק של גולד במעמד הנוכחי של ערכים ישראלים, כמו "עבודה" ו"לינה משותפת" וההתייחסות שלו לציור הישראלי הורחבו ביצירה "מתרחצות ירוק". יצירה זו היא טרפיטיך גדול ממדים שהוצג בתערוכה "אופק חדש לאופקים חדשים" (2016, משכן לאמנות, עין חרוד). האוצרת טלי תמיר בוחנת את ההתייחסות של יצירה זו ויצירות אחרות של גולד, כגון "צייר" (2014), ליצירות של יוחנן סימון, למשל "במקלחת" (1952) וציורי קיר שונים וליצירות של יוסף זריצקי, למשל ציורי יחיעם (1949-1951). תמיר מתארת את היצירה של גולד כמחברת זרמים שבעבר נתפשו כמנוגדים – אמנות ריאליסטית, סוציאליסטית עם אמנות מודרנית, מופשטת<ref name=":6"></ref>.

== תערוכות ==
גולד הציג מעבודותיו בתערוכות יחיד ובתערוכות קבוצתיות בגלריות ובמוזיאונים בישראל ובעולם, בין היתר:

=== תערוכות יחיד ===
* 2001, "טיפוסים אידיאליים", גלריה רוזנפלד<ref name=":5" /><ref name=":7"></ref>;
*2005, Haswellediger & Co, Gallery, New York<ref name=":7" />;
*2010, "[https://museum.imj.org.il/artcenter/newsite/he/exhibitions/?artist=גולד,%20יונתן&list= רחף]", גלריה אלון שגב, תל אביב;
* 2019, "[https://museum.imj.org.il/artcenter/newsite/he/exhibitions/?artist=גולד,%20יונתן&list= ועדת קבלה]", המדרשה לאמנות, רמת השרון.
*2021, "[https://museumeinharod.org.il/%d7%91%d7%95%d7%a2%d7%98-%d7%91%d7%93%d7%9c%d7%99-2/ בועט בדלי]", משכן לאמנות עין חרוד.

=== תערוכות קבוצתיות ===
* 2005, "לינה משותפת: קבוצה וקיבוץ בתודעה הישראלית", מוזיאון תל אביב לאמנות – ביתן הלנה רובינשטיין לאמנות בת זמננו<ref name=":3"></ref>;
* 2005, [https://www.berlinerfestspiele.de/de/berliner-festspiele/programm/bfs-gesamtprogramm/programmdetail_1248.html Die Neuen Hebräer, 100 Jahre Kunst in Israel]", Martin-Gropius-Bau, Berlin";
* 2007, "הביאנלה הראשונה לאמנות עכשיו", מוזיאון הרצליה לאמנות עכשווית<ref name=":3" />;
* 2007, "מלאכה בנים", מוזיאון חיפה לאמנות<ref name=":3" />;
* 2008, Dramas: Real and Imagined", CTRL Gallery, Huston, Texas, USA";
* 2009, "הזוכים 2008, פרסי משרד התרבות והספורט, לאמנות ולעיצוב", משכן לאמנות עין חרוד<ref name=":3" />;
* 2010, "מבחר מאוסף המחלקה לאמנות הצילום", מוזיאון ישראל<ref name=":3" />;
* 2015, "אחרי עשרים שנה: עיצוב זיכרון רבין", HIT מכון טכנולוגי, חולון (2015)<ref name=":3" />;
* 2016, "הילדים רוצים קומוניזם", מובי – מוזיאוני בת ים<ref name=":3" />;
*2016, "אופק חדש לאופקים חדשים", המשכן לאמנות עין חרוד<ref name=":3" />;
* 2016, "מדהים! מהמם! מופלא!", מוזיאון פתח תקווה לאמנות<ref name=":3" />;
* 2016, "מחנה ציור 2016 פעילים", מוזיאון הנגב לאמנות, באר שבע<ref name=":3" />;
*2016, "[https://www.tamuseum.org.il/he/exhibition/art-school-hamidrasha-faculty-of-arts-at-seventy/ בית ספר לאמנות: תערוכה לציון 70 שנה להקמת המדרשה לאמנות]", מוזיאון תל אביב לאמנות – ביתן הלנה רובינשטיין לאמנות בת זמננו;
* 2019, "פרא אדם וחיות אחרות", מוזיאון חיפה לאמנות<ref name=":3" />.

== מקורות נוספים ==
* יהושע סיימון, נילי לנדסמן, שלומית אברמסון (טקסטים), קרן גרין (עריכה), יונתן גולד, ישראל: יונתן גולד, 2014.
* ענת, רגב-גיסיס (עיצוב הקטלוג), סורין הלר (עוצר), יונתן גולד, אסי משולם – בין אתוס למיתוס, חיפה: מוזיאון הכט – אוניברסיטת חיפה, 2015.
* 
* טלי תמיר, [https://www.youtube.com/watch?v=KSidsJrb8ZA&ab_channel=einharodmuseum מוזיאון בצפון יום עיון "אופק חדש לאופקים חדשים"], משכן לאמנות עין חרוד, 6.5.2016.
* יונתן גולד ויניב שפירא, [https://www.grantahebrew.com/יונתן-גולד-2/ "יחידות דיור קטנות: יונתן גולד"], גרנטה מגזין לספרות חדשה, גילון 3, 2015.

== קישורים חיצוניים ==
* 
* [https://museum.imj.org.il/artcenter/newsite/he/?artist=גולד,%20יונתן&list= יונתן גולד], דף אמן, מוזיאון ישראל, ירושלים.
* [https://www.shenkar.ac.il/he/people/yoni-gold יונתן גולד], שנקר.
* 

== הערות שוליים ==

קטגוריה:אמנים ישראלים
קטגוריה:מורים לציור בישראל
קטגוריה:ציירים ישראלים
קטגוריה:אפק (קיבוץ): אישים
קטגוריה:זוכי פרס עידוד היצירה לאמנות פלסטית
קטגוריה:ישראלים שנולדו ב-1972